**ZAPISNIK SJEDNICE ŠKOLSKOG ODBORA**

Zapisnik sa 41. sjednice Školskog odbora OŠ Vjekoslava Kaleba Tisno, održane 19. prosinca 2016. godine s početkom u 10:00 sati u prostorijama OŠ Vjekoslava Kaleba.

Sjednici su nazočni: Kristijan Jareb, predsjednik; Maja Klarin, Sanja Milin i Silvio Šoda, članovi; Sanda Crvelin, ravnateljica.

Nenazočni su: Magdalena Martinović, Višnja Štropin i Andrija Berak

Za zapisničara je postavljen Silvio Šoda.

Predsjednik Školskog Odbora Kristijan Jareb je otvorio sjednicu, pozdravio sve nazočne i utvrdio da postoji pravovaljana većina za održavanje sjednice i glasovanje o pojedinim točkama.

Predložen je i usvojen slijedeći:

**DNEVNI RED:**

1. Usvajanje zapisnika sa 40. sjednice,
2. Plan nabave za 2017. godinu
3. Rebalans IV.
4. Prethodna suglasnost Školskog odbora za produljenje ugovora učiteljici solfeggia na određeno nepuno radno vrijeme (18 sati tjedno) do 60 dana
5. Odluka Školskog odbora o datumu početka drugog obrazovnog razdoblja šk. god. 2016./2017.
6. Izvješće ravnateljice o izboru najpovoljnijeg ponuditelja za provedbu školske ekskurzije
7. Razno

***Ad.1.*** Na zapisnik sa 40. sjednice Školskog odbora nitko od članova nije imao primjedbe te je zapisnik jednoglasno usvojen.

***Ad.2. i 3.***Tajnik je članovima Školskog odbora u materijalima za sjednicu dostavio i *Plan nabave za 2017. godinu* i *Rebalans IV.* te su isti dani na raspravu i glasovanje. Ravnateljica je članovima Školskog odbora rekla da smo u odnosu na dosadašnji rebalans proračuna, dodali stavku za sistematske preglede radnika koji su obvezni po zakonu i da smo višak sredstava prebacili na stavku održavanje iz koje smo određeni dio sredstava potrošili na postavljanje umivaonika i slavine u učionici razredne nastave. Što se tiče Plana nabave, ostaje sve isto kao i prošle godine. Nakon završetka rasprave pristupilo se glasovanju i obje točke su jednoglasno usvojene.

**ZAKLJUČAK**

1. **Donosi se Plan nabave za 2017. godinu.**
2. **Usvaja se Rebalans IV.**

***Ad.4.*** Učiteljica solfeggia *Daniela Kulić Poljak* je zatražila sporazumni raskid ugovora o radu, zbog zapošljavanja u drugoj ustanovi koji joj je i odobren. Ravnateljica je 1. prosinca 2016. na zakonski rok od 15. dana zaposlila *Valentinu Jurin*, sveučilišnu prvostupnicu glazbene pedagogije, na radno mjesto učiteljice solfeggia, i prijavila potrebu za radnikom Uredu državne uprave. S obzirom da u tom vremenskom roku nije došao odgovor Ureda ravnateljica traži od Školskog odbora suglasnost za produljenje radnog odnosa do dobivanja suglasnosti Ureda državne uprave za raspisivanje natječaja ili zapošljavanje na neki od drugih načina propisanih zakonom ali ne dulje od 60. dana. Školski odbor je jednoglasno prihvatio zahtjev ravnateljice.

**ZAKLJUČAK**

1. **Daje se suglasnost ravnateljici za produljenjem radnog odnosa sa Valentinom Jurin do 60. dana (15. veljače 2017.).**

***Ad. 5.*** Ravnateljica je članovima Školskog odbora pročitala Preporuku resornog ministarstva vezano uz početak drugog obrazovnog razdoblja šk. god. 2016./2017. u kojoj je dana autonomija školskim ustanovama da samostalno odlučuju od početku drugog obrazovnog razdoblja (12. ili 16. siječnja 2017.). Ravnateljica je predložila da drugo obrazovno razdoblje počne 16. siječnja 2017. godine i napomenula da u slučaju prihvaćanja njezinog prijedloga škola zadovoljava minimum nastavnih dana propisanih zakonom. Članovi Školskog odbora su jednoglasno prihvatili prijedlog ravnateljice.

**ZAKLJUČAK**

1. **Donosi se odluka o početku drugog obrazovnog razdoblja šk. god. 2016./2017. od 16. siječnja 2017.**

***Ad.6.***Ravnateljica je izvijestila članove Školskog odbora da je na završenom javnom pozivu za organizaciju višednevne učeničke ekskurzije, koji je provela OŠ Pirovac, s kojom idemo na zajedničku ekskurziju, pobijedila tvrtka Discover Dalmatia. Kao krajnja destinacija ekskurzije je odabrana Istra, a provesti će se u razdoblju od 3. do 6. travnja 2017. godine.

***Ad.7.***Pod točkom *Razno* nije bilo rasprave

Sjednica je završila u 10:30 sati.

Zapisničar: Predsjednik ŠO:

Silvio Šoda Kristijan Jareb

KLASA: 003-06/16-01/14

URBROJ: 2182/1-12/1-10-16-2

Tisno, 19. prosinca 2016.